
SKRAĆENI ZAPISNIK
od 15. ožujka 2024. godine

sa 19. sjednice Općinskog vijeća Općine Novo Virje u zgradi Općine Novo Virje, Trg Vladimira Jagarinca 5 (Spomen dom Vladimiru Jagarincu).
Sjednica je sazvana sazivom KLASA: 024-02/24-01/01, URBROJ: 2137-22-24-1, od 12. ožujka 2024. godine.

PREDSJEDNICA: Utvrđujem da današnjoj sjednici Općinskog vijeća Općine Novo Virje prisustvuje većina članova Općinskog vijeća i to:


PRISUTNI:

1.  Katarina Kozarić - Šabarić, predsjednica Općinskoga vijeća,
2.  Marina Bušić, potpredsjednica Općinskoga vijeća
3.  Franjo Marčinko, član Općinskog vijeća,
4.  Darko Bezjak, član Općinskog vijeća,
 5.  Ivan Baruškin, član Općinskoga vijeća,
 6.  Nenad Lukić, član Općinskoga vijeća,
 7.  Željko Šadek, član Općinskoga vijeća,
 8.  Dario Ciganović, član Općinskoga vijeća.


OSTALI PRISUTNI:

1. Mirko Remetović, općinski načelnik Općine Novo Virje,
2. Miroslav Lukanec, pročelnik JUO i zapisničar.

Sjednicu Općinskog vijeća Općine Novo Virje otvorilila je predsjednica Općinskog vijeća Katarina Kozarić - Šabarić u 20,00 sati, pozdravila sve prisutne te im zaželila uspješan rad.

PREDSJEDNICA: Otvaram diskusiju po skraćenom zapisniku.

Budući da se nitko nije uključio u raspravu po skraćenom zapisniku, Općinsko vijeće jednoglasno je sa 8 glasova ZA usvojilo zapisnik sa prethodne sjednice.

PREDSJEDNICA: U materijalima ste primili prijedlog dnevnog reda za današnju sjednicu. Želi li tko od vijećnika dati izmjenu ili dopunu dnevnog reda.

PREDSJEDNICA: Za današnju sjednicu predlažem sljedeći:

					DNEVNI RED

1. Donošenje Odluke o davanju suglasnosti za provedbu ulaganja na području Općine Novo Virje za projekt ''Rekonstrukcija nerazvrstane ceste lokacija Trepčanska'',
2. Donošenje Odluke o dodjeli kapitalne pomoći Dobrovoljnom vatrogasnom društvu Medvedička,
3. Donošenje Odluke o dodjeli kapitalne pomoći Športskom Ribolovnom klubu ''Drava'' Novo Virje,
4. Donošenje Odluke o odabiru ponude za izvođenje radova na održavanju nerazvrstanih cesta na području Općine Novo Virje - šodrenje puteva,
5. Donošenje Odluke o raspoređivanju sredstava za redovito godišnje financiranje političkih stranaka zastupljenih u Općinskom vijeću Općine Novo Virje za 2024. godinu,
6. Donošenje Odluke o dodjeli uskrsnice umirovljenicima i osobama u stanju socijalno – materijalne potrebe s prebivalištem na području Općine Novo Virje u 2024. godini,
7. Razmatranje ponude Dalibora Horvata iz Đurđevca o prodaji ili zakupu zemljišta u vlasništvu Općine Novo Virje na katastarskim česticama 1376, 1377, 1378 i 1379 i donošenje Zaključka,
8. Donošenje Zaključka o usvajanju Polugodišnjeg izviješća o radu općinskog načelnika Općine Novo Virje za 2023. godinu za razdoblje od 1. srpnja 2023. godine do 31. prosinca 2023. godine,
9. Donošenje Zaključka o usvajanju Izvješća o korištenju sredstava Proračunske zalihe Proračuna Općine Novo Virje za 2023. godinu za razdoblje od 1. srpnja do 31. prosinca 2023. godine,
10. Donošenje Zaključka o prihvaćanju Izvješća o stanju kriminaliteta, javnog reda i mira i druge prekršajne problematike na području Policijske postaje Đurđevac za vremenski period od 1. siječnja do 31. prosinca 2023. godine,
11. Razno.

Dnevni red je usvojen sa 8 glasova ZA.


Točka 1.

PREDSJEDNICA: Prelazimo na prvu točku, a to je donošenje Odluke o davanju suglasnosti za provedbu ulaganja na području Općine Novo Virje za projekt ''Rekonstrukcija nerazvrstane ceste lokacija Trepčanska''.

PREDSJEDNICA: Molim općinskog načelnika da dade obrazloženje.

OPĆINSKI NAČELNIK: Dana 25. ožujka ove godine ide natječaj za provedbu intervencije 73.13. i to za projekte izgradnje ili rekonstrukcije nerazvrstanih cesta.
Imamo svu dokumentaciju za prijavu te nam je potrebna još ova odluka Općinskoga vijeća. Budući je potrebna digitalizacija stavili smo i digitalni znak nailazak na školu i to kod društvenoga doma i poslije kuće obitelji Šklebar. Digitalizacija bi trebala biti u vrijednosti od 10% od vrijednosti investicije, ali mi nemamo toliko, pa tu ne možemo ostvariti bodove.  
Po donošenju ove odluke planiramo se prijaviti na natječaj 25. ožujka.



Budući da se više nitko nije javio Općinsko vijeće Općine Novo Virje jednoglasno je sa 8 glasova ZA donijelo

ODLUKU
o davanju suglasnosti za provedbu ulaganja na području Općine Novo Virje za projekt ''Rekonstrukcija nerazvrstane ceste lokacija Trepčanska''

Točka 2.

PREDSJEDNICA: Prelazimo na drugu točku, a to je donošenje Odluke o dodjeli kapitalne pomoći Dobrovoljnom vatrogasnom društvu Medvedička.

PREDSJEDNICA: Molim općinskog načelnika da dade obrazloženje.

OPĆINSKI NAČELNIK:  U vatrogasnom domu u Medvedički je preostalo urediti unutrašnjost, trebale bi se napraviti špalete, otucanje žbuke, staviti knauf na strop te okrečiti prostorije. DVD ima dvije ponude, jedna je ponuda Zidar i fasader Vjekoslav Mesarov sa cijenom ponude od 18.283,75 eura te ponuda STOP TEMPO j.d.o.o. sa cijenom ponude od 15.832,50 eura. 
Uvjet je da se to napravi do 1. svibnja jer bi svečana sjednica Općinskoga vijeća bila u vatrogasnom domu u Medvedički.

Općinsko vijeće prihvatilo je nižu ponudu od STOP TEMPO j.d.o.o.

DARKO BEZJAK: Da li će to biti moguće napraviti do dana općine?

OPĆINSKI NAČELNIK: Potruditi ćemo se da bude.

DARIO CIGANOVIĆ: Mislim da bi bilo dobro da se umjesto kanufa postavi Armstrong strop. On je lakši, a i ljepše izgleda, ali je skuplji.

DARKO BEZJAK: Veće sale rade se sa time.

NENAD LUKIĆ: Pitanje je jedino da li oni sa time rade.

PREDSJEDNICA: Predlažem da se načelnik raspita kod ponuditelja za taj strop, da se napravi sa njime, pa ako bude koštalo više da se to podigne rebalanskom proračuna.

OPĆINSKI NAČELNIK: Razgovarati ću sa ponuditeljem na tu temu.

Budući da se više nitko nije javio Općinsko vijeće Općine Novo Virje jednoglasno je sa 8 glasova ZA donijelo
ODLUKU
o dodjeli kapitalne pomoći Dobrovoljnom vatrogasnom društvu Medvedička




Točka 3.

PREDSJEDNICA: Prelazimo na treću točku, a to je donošenje Odluke o dodjeli kapitalne pomoći Športskom Ribolovnom klubu ''Drava'' Novo Virje.

PREDSJEDNICA: Molim općinskog načelnika da dade obrazloženje.

OPĆINSKI NAČELNIK: U proračunu Općine Novo Virje za kapitalnu donaciju prema Športskom ribolovnom klubu Drava Novo Virje imamo predviđeno 9.000,00 eura. Radi se o tome da bi oni nabavili dva igrala i to tobogan i njihalicu. Dok su neka događanja ima djece pa dok čekaju medalje ili priznanja da se zabave. Za tu namjenu bi se utrošilo 3.932,00 eura, dok bi se ostali iznos do 9.000,00 eura potrošio na popločenje dijela objekta Čarde, izmjenu nekih prozora i vrata, riješili radovi vezano za struju, te pogletao unutarnji dio objekta.

FRANJO MARČINKO: Imamo nešto i svojih sredstava, pa ako bude potrebno možemo dio koji eventualno bude više isfinancirati i svojim sredstvima. Dogovorili smo sa majstorom da bi to bilo gotovo do 1. svibnja radi dana općine da tamo može biti fišijada i ostalo što bude potrebno.

Budući da se više nitko nije javio Općinsko vijeće Općine Novo Virje jednoglasno je sa 8 glasova ZA donijelo
ODLUKU
o dodjeli kapitalne pomoći Športsko ribolivnom klubu Drava Novo Virje

Točka 4.

PREDSJEDNICA: Prelazimo na četvrtu točku, a to je donošenje Odluke o odabiru ponude za izvođenje radova na održavanju nerazvrstanih cesta na području Općine Novo Virje - šodrenje puteva.

PREDSJEDNICA: Molim općinskog načelnika da dade obrazloženje.

OPĆINSKI NAČELNIK: U materijalima ste primili prijedlog odluke o odabiru ponude za izvođenje radova na održavanju cesta sukladno provedenom postupku jednostavne nabave. Postoji jedna prihvatljiva ponuda i to ponuda ponuditelja ISKOPI FUČEK ZADRUGA iz Ferdinandovca sa cijenom ponude od 16.450,00 eura. Prijedlog je da Općinsko vijeće donese odluku o odabiru te ponude. Gredelj ide posebno.
Jedino bi se trebali dogovoriti da li da sa šodrenjem idemo odmah sada ili poslije sadnje.

NENAD LUKIĆ: Moj je prijedlog da se ide poslije sadnje jer će se nanositi zemlja na puteve.

Sa tim prijedlogom složili su se i ostali članovi vijeća.
Budući da se više nitko nije javio Općinsko vijeće Općine Novo Virje jednoglasno je sa 8 glasova ZA donijelo


ODLUKU

o odabiru ponude za izvođenje radova na održavanju nerazvrstanih cesta na području Općine Novo Virje - šodrenje puteva

Točka 5.

PREDSJEDNICA: Prelazimo na petu točku, a to je donošenje Odluke o raspoređivanju sredstava za redovito godišnje financiranje političkih stranaka zastupljenih u Općinskom vijeću Općine Novo Virje za 2024. godinu.

PREDSJEDNICA: Molim općinskog načelnika da dade obrazloženje.

OPĆINSKI NAČELNIK: Iznos sredstava za svakog člana u Općinskom vijeću utvrđuje se tako da se pojedinoj stranci raspoređuju sredstva razmjerno broju njezinih članova u Općinskom vijeću u trenutku konstituiranja Općinskog vijeća. Imate napisano u odluci koliko kojoj stranci pripada financijskih sredstava po ovoj osnovi, također tu je još i naknada za podzastupljeni spol.

Budući da  se nitko  nije  javio  Općinsko vijeće  Općine Novo  Virje jednoglasno je bez rasprave sa 8 glasova ZA donijelo

ODLUKU
o raspoređivanju sredstava za redovito godišnje financiranje političkih stranaka zastupljenih u Općinskom vijeću Općine Novo Virje za 2024. godinu

Točka 6.

PREDSJEDNICA: Prelazimo na šestu točku, a to je donošenje Odluke o dodjeli uskrsnice umirovljenicima i osobama u stanju socijalno – materijalne potrebe s prebivalištem na području Općine Novo Virje u 2024. godini.

PREDSJEDNICA: Molim općinskog načelnika da dade obrazloženje.

OPĆINSKI NAČELNIK: Vezano za uskrsnice moj je prijedlog da cenzus za uskrsnice iznosi 270,00 eura mjesečno, a da se uskrsnica isplaćuje jednokratno u iznosu od 20,00 eura.

IVAN BARUŠKIN: Dosta osoba prima neku minimalnu mirovinu od 290,00 eura, sada je pitanje da li da podignemo cenzus ili da takove isključimo.

ŽELJKO ŠADEK: Predlažem da se podigne cenzus na 300,00 eura.

Sa tim prijedlogom svi vijećnici su se složili.

Budući da se više nitko nije javio Općinsko vijeće Općine Novo Virje jednoglasno je sa 8 glasova ZA donijelo

Odluku
o dodjeli uskrsnice umirovljenicima i osobama u stanju socijalno – materijalne potrebe s prebivalištem na području Općine Novo Virje u 2024. godini

Točka 7.

PREDSJEDNICA: Prelazimo na sedmu točku, a to je razmatranje ponude Dalibora Horvata iz Đurđevca o prodaji ili zakupu zemljišta u vlasništvu Općine Novo Virje na katastarskim česticama 1376, 1377, 1378 i 1379 i donošenje zaključka.

PREDSJEDNICA: Molim općinskog načelnika da dade obrazloženje.

OPĆINSKI NAČELNIK: Ribnjak je bio u zakupu kod Zadruge Virovka. Zadruga je otišla u stečaj i radi toga je sa njom raskinut ugovor. Potraživanja prema Zadruzi se više ne mogu naplatiti. Nakon toga javio nam se Dalibor Horvat iz Đurđevca sa ponudom o prodaji ili zakupu zemljišta u vlasništvu Općine Novo Virje na katastraskim česticama 1376, 1377, 1378 i 1379, a radi obavljanja sportskog ribolova. Temeljem odluke Ministarstva Daliboru Horvatu na tim česticama dodijeljeno je ribolovno pravo temeljem odluke Ministarstva na rok od 20 godina. Kontaktirali smo odvjetnika gdje nam je rečeno budući je to naše vlasništvo da ako ne želimo to ne trebamo dati u zakup.Osim odluke Ministarstva i Ugovora sa Ministarstvom ništa nam drugo nije dostavio.

PREDSJEDNICA: U toj ponudi nije konkretno ništa ponuđeno.

IVAN BARUŠKIN: Predlažem da mu se odgovori da nam dostavi pismo namjere gdje će biti točno navedeno što se nudi i što se tamo planira raditi. Ne možemo raspravljati o nečemu o čemu nemamo pojma.

PREDSJEDNICA: Dok dobijemo ponudu onda ćemo o tome raspravljati. 

Nakon daljnje kratke rasprave Općinsko vijeće jednoglasno je zaključilo da se Daliboru Horvat odgovori na način da Općini Novo Virje dostavi pismo namjere gdje će točno biti navedeno što se nudi i što se na tom ribnjaku planira raditi.

Točka 8.

PREDSJEDNICA: Prelazimo na osmu točku, a to je donošenje Zaključka o usvajanju Polugodišnjeg izviješća o radu općinskog načelnika Općine Novo Virje za 2023. godinu za razdoblje od 1. srpnja 2023. godine do 31. prosinca 2023. godine.

PREDSJEDNICA: Molim općinskog načelnika da dade obrazloženje.

OPĆINSKI NAČELNIK: Izviješće ste primili u materijalima, sve sam napisao mada više manje sve znate što se radilo. Ukoliko ima pitanja vezano za izvješće slobodno pitajte. 

Budući da se nitko nije javio Općinsko vijeće Općine Novo Virje jednoglasno je sa 8 glasova ZA donijelo

ZAKLJUČAK
o usvajanju Polugodišnjeg izviješća o radu općinskog načelnika Općine Novo Virje za 2023. godinu za razdoblje od 1. srpnja 2023. godine do 31. prosinca 2023. godine

Točka 9.

PREDSJEDNICA: Prelazimo na devetu točku, a to je donošenje Zaključka o usvajanju Izvješća o korištenju sredstava Proračunske zalihe Proračuna Općine Novo Virje za 2023. godinu za razdoblje od 1. srpnja do 31. prosinca 2023. godine.

PREDSJEDNICA: Molim općinskog načelnika da dade obrazloženje.

OPĆINSKI NAČELNIK: Zaključak o usvajanju Izvješća o korištenju sredstava Proračunske zalihe Proračuna Općine Novo Virje za 2023. godinu za razdoblje od 1. srpnja do 31. prosinca 2023. godine primili ste u materijalima. 

OPĆINSKI NAČELNIK: Sredstva proračunske zalihe u razdoblju od 1. srpnja 2023. godine pa do 31. prosinca 2023. godine nisu korištena.

Budući da  se nitko  nije  javio  Općinsko vijeće  Općine Novo  Virje jednoglasno je bez rasprave sa 8 glasova ZA donijelo

ZAKLJUČAK
 o usvajanju Izvješća o korištenju sredstava Proračunske zalihe Proračuna Općine Novo Virje za 2023. godinu za razdoblje od 1. srpnja do 31. prosinca 2023. godine

Točka 10.

PREDSJEDNICA: Prelazimo na desetu točku, a to je donošenje Zaključka o prihvaćanju Izvješća o stanju kriminaliteta, javnog reda i mira i druge prekršajne problematike na području Policijske postaje Đurđevac za vremenski period od 1. siječnja do 31. prosinca 2023. godine.

PREDSJEDNICA: Molim općinskog načelnika da dade obrazloženje.

OPĆINSKI NAČELNIK: Prijedlog Zaključka o prihvaćanju Izvješća o stanju kriminaliteta, javnog reda i mira i druge prekršajne problematike na području Policijske postaje Đurđevac za razdoblje od 1. siječnja do 31. prosinca 2023. godine primili ste u materijalima.

Budući da se nitko nije javio Općinsko vijeće Općine Novo Virje jednoglasno je bez rasprave sa 8 glasova ZA donijelo

ZAKLJUČAK
o prihvaćanju Izvješća o stanju kriminaliteta, javnog reda i mira i druge prekršajne problematike na području Policijske postaje Đurđevac za razdoblje od 1. siječnja do 31. prosinca 2023. godine

Točka 11.

OPĆINSKI NAČELNIK: Osim igrala koje planiramo staviti na izletište Čarda, planiramo staviti igrala i uz nogometno igralište NK Graničara. Išla bi dva igrala i to tobogan i bicikl. U proračunu ima 5.000,00 eura, a ukupni trošak bi bio 5.461,00 eura. Svi vijećnici su se složili da se to nabavi i postavi do 1. svibnja ove godine, te da se rabalanskom podignu sredstva za tu namjenu. 
Na natječaj za dogradnju i opremanje dječjeg vrtića prijavili smo se u kolovozu prošle godine. Na katu dječjeg vrtića bi otvorili treću skupinu. Potpisao sam ugovor sa Ministarstvom znanosti i obrazovanja na iznos od 162.453,00 eura. Možemo nabaviti peć, kuhinju, grijalice, treba izvesti protupožarne stepenice, hidrantski vod, kupaonicu, sanitarni čvor, ali i napraviti glavni projekt.

PREDSJEDNICA: Treba potrošiti sva financijska sredstva, nema smisla da se to ne uzme.

OPĆINSKI NAČELNIK: Što se tiče teniskog igrališta od nadležnog Ministarstva dobili smo obavijest da nam se planiraju dodijeliti sredstva u iznosu od 36.000,00 eura. Osim toga imamo izrađen glavni projekt za asfaltiranje ulice Miolanke te se radi čišćenje kanala uz Čardu, da se dobije protočnost tog kanala. To smo predali u Koprivničko – križevačku županiju radi izdavanja okolišnih uvjeta. Kanal bi se izmuljio, izvadile bi se vrbe i izveli još neki drugi radovi prema projektu. To bi radile Hrvatske vode, mi radimo potrebnu dokumentaciju.

FRANJO MARČINKO: Zanima me vezano za besplatne priključke na vodovodnu mrežu, a vezano na projekt aglomeracije. Zahtjev ta priključenje Čarde sam podnio već prije godinu dana i još nismo dobili odgovor.

OPĆINSKI NAČELNIK: Dok je projekt aglomeracije kretao bilo je rečeno da se svi prijave jer idu besplatni priključci na vodu. Sa time se i krenulo. U Komunalijama su mi sada rekli da bi postavili šahtu samo tamo gdje ide glavni vod. Tamo gdje glavnog voda nema oni to neće postaviti. Oni ne žele ništa sufinancirati, a vodu bi naplatili. Za takve stvari imamo oko pet do šest upita.

ŽELJKO ŠADEK: Mislim da smo svim ljudima dužni osigurati da imaju gradski vodovod, jer voda je osnovna stvar, to je osnovna potreba.

DARIO CIGANOVIĆ: Komunalije su imale praksu da su u takvim situacijama financirale monterske radove, a općina je platila građevinski dio. To bi se dalo ispregovarati. Na to bi Komunalije trebale pristati.









[bookmark: _GoBack]OPĆINSKI NAČELNIK: Raspitati ću se.

Predsjednica Općinskog vijeća Općine Novo Virje, Katarina Kozarić- Šabarić završava sjednicu u 21,15 sati.

Dovršeno.
ZAPISNIČAR
Miroslav Lukanec
PREDSJEDNICA

Katarina Kozarić - Šabarić




